CELEX: 32005R1564
Language: da
Date: 2005-09-07 00:00:00
Title: Kommissionens forordning (EF) nr. 1564/2005 af 7. september 2005 om standardformularer til brug ved offentliggørelse af bekendtgørelser under procedurer til indgåelse af offentlige kontrakter i henhold til Europa-Parlamentets og Rådets direktiv 2004/17/EF og 2004/18/EF   (EØS-relevant tekst)

1.10.2005   
            
            
               DA
            
            
               Den Europæiske Unions Tidende
            
            
               L 257/1
            
         
      KOMMISSIONENS FORORDNING (EF) Nr. 1564/2005
   af 7. september 2005
   om standardformularer til brug ved offentliggørelse af bekendtgørelser under procedurer til indgåelse af offentlige kontrakter i henhold til Europa-Parlamentets og Rådets direktiv 2004/17/EF og 2004/18/EF
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets direktiv 2004/17/EF af 31. marts 2004 om samordning af fremgangsmåderne ved indgåelse af kontrakter inden for vand- og energiforsyning, transport samt posttjenester (1), særlig artikel 44, stk. 1, og artikel 63, stk. 1,
   under henvisning til Europa-Parlamentets og Rådets direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (2), særlig artikel 36, stk. 1, artikel 58, stk. 2, artikel 64, stk. 2, og artikel 70, stk. 1,
   efter høring af Det Rådgivende Udvalg for Offentlige Aftaler, og
   ud fra følgende betragtninger:
   
               (1)
            
            
               Det bestemmes i direktiv 2004/17/EF, at de kontrakter, som direktivet finder anvendelse på, skal offentliggøres i Den Europæiske Unions Tidende. Bekendtgørelserne til denne offentliggørelse, skal indeholde de oplysninger, som fastsættes i direktivet, herunder navnlig i bilag XIII, XIV, XV A, XV B, XVI, XVIII og XIX.
            
         
               (2)
            
            
               Det bestemmes i direktiv 2004/18/EF, at de kontrakter, som direktivet finder anvendelse på, skal offentliggøres i Den Europæiske Unions Tidende. Bekendtgørelserne til denne offentliggørelse skal indeholde de oplysninger, som fastsættes i direktivet, herunder navnlig i bilag VII.
            
         
               (3)
            
            
               I henhold til Rådets direktiv 92/50/EØF af 18. juni 1992 om samordning af fremgangsmåderne ved indgåelse af offentlige tjenesteydelsesaftaler (3), Rådets direktiv 93/36/EØF af 14. juni 1993 om samordning af fremgangsmåderne ved offentlige indkøb (4), Rådets direktiv 93/37/EØF af 14. juni 1993 om samordning af fremgangsmåderne med hensyn til indgåelse af offentlige bygge- og anlægskontrakter (5) og Rådets direktiv 93/38/EØF af 14. juni 1993 om samordning af fremgangsmåderne ved tilbudsgivning inden for vand- og energiforsyning samt transport og telekommunikation (6), som ændret ved Kommissionens direktiv 2001/78/EF (7), skulle der anvendes standardformularer til offentliggørelse af sådanne bekendtgørelser.
            
         
               (4)
            
            
               Da direktiv 92/50/EØF, 93/36/EØF og 93/37/EØF er blevet erstattet af direktiv 2004/18/EF, og direktiv 93/38/EØF er blevet erstattet af direktiv 2004/17/EF, er det nødvendigt at udarbejde et enkelt sæt ajourførte standardformularer under hensyn til de oplysninger, der kræves i henhold til disse direktiver, og i et format, der kan håndteres elektronisk
            
         
               (5)
            
            
               Medlemsstaterne skal gennemføre direktiv 2004/17/EF og 2004/18/EF i national ret senest den 31. januar 2006. Muligvis vil visse medlemsstater imidlertid gennemføre disse direktiver inden udløbet af fristen. Ordregivere i betydningen i direktiv 2004/17/EF og ordregivende myndigheder i betydningen i 2004/18/EF i medlemsstater, hvor de nationale gennemførelsesforanstaltninger træder i kraft inden udløbet af gennemførelsesperioden i henhold til direktiv 2004/17/EF og 2004/18/EF, bør derfor anvende standardformularerne i denne forordning fra ikrafttrædelsen af disse nationale foranstaltninger —
            
         UDSTEDT FØLGENDE FORORDNING:
   Artikel 1
   Fra ikrafttrædelsen af de respektive nationale foranstaltninger til gennemførelse af direktiv 2004/17/EF og senest fra den 1. februar 2006 skal ordregivere anvende standardformularerne i bilag IV-IX samt i bilag XII og XIII til nærværende forordning til offentliggørelse af de bekendtgørelser, der er omhandlet i artikel 41-44 og artikel 63 i direktiv 2004/17/EF, i Den Europæiske Unions Tidende.
   Artikel 2
   Fra ikrafttrædelsen af de respektive nationale foranstaltninger til gennemførelse af direktiv 2004/18/EF og senest fra den 1. februar 2006 skal ordregivende myndigheder anvende standardformularerne i bilag I, II, III og VIII-XIII til nærværende forordning til offentliggørelse af de bekendtgørelser, der er omhandlet i artikel 35, 36, 58, 64, 69 og 70 i direktiv 2004/18/EF, i Den Europæiske Unions Tidende.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. september 2005.
      
         
            På Kommissionens vegne
         
         Charlie McCREEVY
         
         
            Medlem af Kommissionen
         
      
   
   
      (1)  EUT L 134 af 30.4.2004, s. 1. Ændret ved Kommissionens forordning (EF) nr. 1874/2004 (EUT L 326 af 29.10.2004, s. 17).
   
      (2)  EUT L 134 af 30.4.2004, s. 114. Ændret ved forordning (EF) nr. 1874/2004.
   
      (3)  EFT L 209 af 24.7.1992, s. 1. Senest ændret ved tiltrædelsesakten af 2003.
   
      (4)  EFT L 199 af 9.8.1993, s. 1. Senest ændret ved tiltrædelsesakten af 2003.
   
      (5)  EFT L 199 af 9.8.1993, s. 54. Senest ændret ved tiltrædelsesakten af 2003.
   
      (6)  EFT L 199 af 9.8.1993, s. 84. Senest ændret ved tiltrædelsesakten af 2003.
   
      (7)  EFT L 285 af 29.10.2001, s. 1.
   
      Liste over bilag
      
                  Bilag I: Standardformular 1:
               
               »Vejledende forhåndsmeddelelse«
            
                  Bilag II: Standardformular 2:
               
               »Udbudsbekendtgørelse«
            
                  Bilag III: Standardformular 3:
               
               »Bekendtgørelse om indgåede kontrakter«
            
                  Bilag IV: Standardformular 4:
               
               »Periodisk vejledende bekendtgørelse - Forsyningsvirksomhed«
            
                  Bilag V: Standardformular 5:
               
               »Udbudsbekendtgørelse - Forsyningsvirksomhed«
            
                  Bilag VI: Standardformular 6:
               
               »Bekendtgørelse om indgåede kontrakter - Forsyningsvirksomhed«
            
                  Bilag VII: Standardformular 7:
               
               »Kvalifikationsordninger - Forsyningsvirksomhed«
            
                  Bilag VIII: Standardformular 8:
               
               »Bekendtgørelse om køberprofil«
            
                  Bilag IX: Standardformular 9:
               
               »Forenklet udbudsbekendtgørelse om et dynamisk indkøbssystem«
            
                  Bilag X: Standardformular 10:
               
               »Koncessionskontrakt om offentlige bygge- og anlægsarbejder«
            
                  Bilag XI: Standardformular 11:
               
               »Udbudsbekendtgørelse – Kontrakter, der skal indgås af koncessionshavere, som ikke er ordregivende myndigheder«
            
                  Bilag XII: Standardformular 12:
               
               »Bekendtgørelse om projektkonkurrence«
            
                  Bilag XIII: Standardformular 13:
               
               »Resultater af projektkonkurrence«
            
         BILAG I
         
            
         
            
         
            
         
            
         
            
         
            
         
            
      
      
         BILAG II
         
            
         
            
         
            
         
            
         
            
         
            
         
            
         
            
         
            
         
            
         
            
         
            
      
      
         BILAG III
         
            
         
            
         
            
         
            
         
            
         
            
         
            
         
            
      
      
         BILAG IV
         
            
         
            
         
            
         
            
         
            
         
            
         
            
         
            
         
            
         
            
         
            
         
            
      
      
         BILAG V
         
            
         
            
         
            
         
            
         
            
         
            
         
            
         
            
         
            
         
            
         
            
      
      
         BILAG VI
         
            
         
            
         
            
         
            
         
            
         
            
         
            
         
            
      
      
         BILAG VII
         
            
         
            
         
            
         
            
         
            
         
            
      
      
         BILAG VIII
         
            
         
            
      
      
         BILAG IX
         
            
         
            
         
            
      
      
         BILAG X
         
            
         
            
         
            
         
            
         
            
         
            
      
      
         BILAG XI
         
            
         
            
         
            
         
            
         
            
      
      
         BILAG XII
         
            
         
            
         
            
         
            
         
            
         
            
         
            
      
      
         BILAG XIII